คือ เมื่อคืนเผลอหลั่งในแล้วเช้ามาซื้อยาคุมฉุกเฉินชนิด2เม็ดมาทาน กินเม็ดแรกไปแล้ว กินเบียต่อ มีผลต่อยามั้ยคะ อีก12ชั่วโมงต้องทานอีก 1เม็ดด้วย สามารถทานเครื่องดื่มแอลกอฮอได้มั้ยคะ
สวัสดีค่ะ การใช้ยาคุมฉุกเฉิน เป็นการใช้ยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดโดยไม่ได้มีรายงานทางการแพทย์ชัดเจนว่าการดื่มแอลกอฮอล์นั้นจะมีผลต่อประสิทธิภาพของยาคุมฉุกเฉินค่ะ ดังนั้นให้กินยาคุมฉุกเฉินให้ครบไปตามปกติ และสังเกตรอบเดือนหลังจากการใช้ยา หรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ